Eyþór Ingi Gunnlaugsson, vagy művésznevén Eythor Ingi (1989. május 29. –) izlandi énekes. Ő képviselte Izlandot a 2013-as Eurovíziós Dalfesztiválon Malmőben, a "Ég Á Líf" (magyarul: "Élek") című dallal. Eythor Ingi 2013. február 2-án nyerte meg az Eurovíziós Dalfesztivál izlandi nemzeti döntőjét. Győztes száma az izlandi slágerlistákon egészen az első helyig jutott. Az 1997-es Eurovíziós Dalfesztivál izlandi indulója után ez lesz az első, ami szintén anyanyelven szólal majd meg.